קיסינג'ר ושות'

חברת קיסינג'ר ושות' (אנגלית: .Kissinger Associates, Inc) היא חברת ייעוץ גאופוליטי בינלאומית הממוקמת בניו יורק. החברה נוסדה ונוהלה על ידי הנרי קיסינג'ר החל משנת 1982 ועד למותו בשנת 2023. החברה מסייעת ללקוחותיה בזיהוי שותפים אסטרטגיים והזדמנויות השקעה ומייעצת להם בנושאי השפעה פוליטית ויחסים עם ממשלות.

 היסטוריה 
החברה נוסדה בשנת 1982 על ידי הנרי קיסינג'ר. בשנת 1999 הצטרף מאק מקלארטי אשר היה ראש הסגל של הבית הלבן תחת הנשיא ביל קלינטון לקיסינג'ר כדי להרחיב את החברה והשניים הקימו חברת ייעוץ משותפת בשם Kissinger McLarty Associates. בינואר 2008, החליטו קיסינג'ר ומקלארטי להתפצל לאחר קצת פחות מעשור, וחברת מקלארטי הפכה לחברה עצמאית שבסיסה בוושינגטון.

החברה שוכנת במשך מעל ל-40 שנה בפארק אווניו 350 ברחוב 51, בבניין ששימש בעבר גם את קבוצת בלקסטון של פיטר פיטרסון.Isaacson, Kissinger, p.732. עד שנת 1987 ההכנסות השנתיות של החברה הגיעו לכ-5 מיליון דולר.

חברת Kissinger Associates אינה חושפת את פרטי לקוחותיה במסגרת חוקי הלובינג בארצות הברית. החברה אף איימה לתבוע את הקונגרס על מנת להתנגד לזימון בו נדרשה להציג את רשימת לקוחותיה. בעבר היא ייעצה לחברות אמריקן אקספרס, אנהויזר-בוש, קוקה קולה, דייהו, מידלנד בנק, HJ Heinz, ITT Corporation, LM Ericssonפיאט, פיאט ווולוו. החברה משתייכת למועצת העסקים של ארצות הברית-רוסיה, קבוצת מסחר הכוללת את אקסון מוביל, ג'יי.פי מורגן צ'ייס ופייזר.

 ארגון 
 אנשי מפתח בחברה 
 ל. פול ברמר, מנכ"ל לשעבר ומנהל מחלקת השיקום של עיראק לשעבר
 נלסון קנינגהם, יועץ פוליטי ושותף מנהל בקיסינג'ר מקלארטי
 לורנס איגלבורגר, מזכיר המדינה של ארצות הברית לשעבר
 ריצ'רד וו. פישר,"Bio" , Federal Reserve Bank of Dallas נשיא הבנק הפדרלי של דאלאס לשעבר
 טימותי פ. גייטנר, מזכיר האוצר של ארצות הברית לשעבר
 ג'אמי מיסצ'יק, נשיא וסגן יו"ר לשעבר, סגן ראש המודיעין לשעבר של ה-CIA
 ג'ושוע קופר ראמו, מנכ"ל לשעבר, עורך בכיר לשעבר של מגזין טיים
 ביל ריצ'רדסון, מנכ"ל בכיר לשעבר, דיפלומט אמריקאי לשעבר, מושל ניו מקסיקו לשעבר, מזכיר האנרגיה לשעבר, שגריר האו"ם לשעבר
 ג'יי סטייפלטון רוי, סגן יו"ר ודיפלומט אמריקאי בכיר לשעבר
 ברנט סקוקרופט, סגן יו"ר לשעבר ויועץ לביטחון לאומי לשעבר של ארצות הברית
 ג'ון או. ברנן, ראש ה-CIA לשעבר, יועץ לענייני יחסים בין-לאומיים

 דירקטורים 
 לורד קרינגטון, מזכ"ל נאט"ו לשעבר (משנת 1982)
 פר ג. ג'ילנהאמר, יו"ר חברת וולוו לשעבר (משנת 1982)
 ויליאם ד. רוג'רס, לשעבר תת-שר המדינה לענייני כלכלה (משנת 1982)
 אריק רול, יו"ר חברת S. G. Warburg & Co. לשעבר (משנת 1984)
 ויליאם א. סימון שר האוצר לשעבר של ארצות הברית (משנת 1984)
 Saburo Okita, לשעבר שר החוץ היפני
 אטיין דאביניון, לשעבר נציב אירופה
 גארי פאלה, פאלה אסטרטגיות

 לקוחות 
חברת קיסינג'ר ושות' אינה חושפת את רשימת לקוחותיה העסקיים, ולפי מספר דיווחים אף מונעת מלקוחות להכיר בקשר איתה. עם זאת, במהלך השנים דלפו פרטים מהודעות ייפוי כוח והנטייה של אנשי עסקים בכירים לדבר על מערכת היחסים שלהם עם קיסינג'ר, ומספר לקוחות תאגידיים גדולים זוהו.

במהלך השנים, סודיות רשימת הלקוחות התאגידיים של החברה גרמה לבעיות כאשר קיסינג'ר או בכירים אחרים בחברה נקראו לשירות הציבור. בשנת 1989, ג'ורג' הרברט ווקר בוש מינה את לורנס איגלבורגר לסגן מזכיר המדינה שלו. הקונגרס דרש מאיגלבורגר לחשוף את שמותיהם של 16 לקוחות דרך קשריו עם החברה. מאוחר יותר, קיסינג'ר עצמו מונה ליו"ר הוועדה הלאומית למתקפות טרור על ארצות הברית על ידי ג'ורג' וו. בוש. הדמוקרטים בקונגרס התעקשו שקיסינג'ר יחשוף את שמות לקוחותיו. קיסינג'ר והנשיא בוש טענו כי גילויים כאלה אינם נחוצים, אך קיסינג'ר פרש בסופו של דבר מתפקידו, בנימוק של ניגודי עניינים.

רשימה חלקית של החברות אשר ידוע כי השתמשו בייעוץ/אנשי קשר של החברה והמדינות להן ניתן הייעוץ:
 אמריקן אקספרס - הונגריה, יפן
 קבוצת אמריקן אינטרנשיונל - ארגנטינה, סין, דרום קוריאה
 אטלנטיק ריצ'פילד
 בנק צ'ייס מנהטן (כיום ג'יי.פי מורגן צ'ייס)
 קוקה קולה - מלזיה
 פיאט
 Freeport-McMoRan - בורמה, אינדונזיה, פנמה
 היינץ - חוף השנהב, טורקיה, זימבבואה
 הולינגר בע"מ
 ליהמן ברדרס
 מרק
 קבוצת ריו טינטו
 וולוו

 ביבליוגרפיה 
 ניאל פרגוסון, קיסינג'ר: 1923-1968, ניו יורק: הוצאת פינגווין, 2015.
 וולטר אייזקסון, קיסינג'ר: ביוגרפיה, ניו יורק: סיימון ושוסטר, 1992, עודכן 2005.

הערות שוליים

קטגוריה:חברות אמריקאיות